5.4.2023
DA
Den Europæiske Unions Tidende
C 125/475 Torsdag den 15. september 2022
BY. der henviser til, at der ikke fandt nogen form for offentlig høring sted forud for vedtagelsen af den nye lov, og at NGO'er heller ikke blev hørt direkte — i strid med Venedigkommissionens henstilling i dens udtalelse af 20. juni 2017 om, at den offentlige høring så vidt muligt burde inddrage alle civilsamfundsorganisationer, hvis status, finansiering eller operationsområder ville blive berørt som følge af lovgivningens ikrafttræden; der henviser til, at disse organisationer i henhold til den nye lov nu kan underlægges regelmæssig finansiel kontrol foretaget af statsrevisionen; der henviser til, at civilsamfundsorganisationerne er bekymrede for, at statsrevisionen, som har til hovedopgave at overvåge anvendelsen af offentlige midler og ikke private donationer, vil blive brugt til at lægge større pres på dem; der henviser til, at civilsamfundsorganisationerne har advaret om, at staten med den nye NGO-lov vil gribe ind i foreningsfriheden for organisationer, der er oprettet på grundlag af organisationsretten, og i privatlivets fred for borgere, der forsvarer almenhedens interesse, og at loven er til skade for udøvelsen af ytringsfriheden og for den demokratiske offentlighed som helhed; der henviser til, at statsrevisionen indledte kontroller af snesevis af NGO'er den 17. maj 2022 og anmodede om deres regnskabs- og likviditetsstyringspolitikker;
BZ. der henviser til, at det den 23. juli 2021 blev meddelt, at ikke var opnået enighed blandt donorlandene bag tilskuddene fra Det Europæiske Økonomiske Samarbejdsområde og Norge — Island, Liechtenstein og Norge — om at udpege en fondsforvalter til at forvalte midlerne til civilsamfundet i Ungarn; der henviser til, at der som følge heraf ikke vil blive gennemført nogen programmer i indeværende finansieringsperiode, og at de 214,6 mio.
EUR, der var afsat til Ungarn, dermed er annulleret;
CA. der henviser til, at Venedigkommissionen og OSCE/ODIHR i deres fælles udtalelse af 17. december 2018 vedrørende sektion 253 i lov XLI af 20. juli 2018 om ændring af visse skattelove og andre relaterede love og vedrørende den særlige immigrationsafgift anførte, at afgiften på 25 % på den finansielle støtte til en immigrationsstøttende aktivitet, som gennemføres i Ungarn, eller på den finansielle støtte til driften af en organisation med en afdeling i Ungarn, som udfører immigrationsstøttende aktiviteter, ikke opfylder kravet om lovlighed og udgør et uberettiget indgreb i de berørte NGO'ers ytrings- og foreningsfrihed;
CB. der henviser til, at Europarådets kommissær for menneskerettigheder i sin rapport af 21.
maj 2019 efter et besøg i Ungarn den 4.-8. februar 2019 understregede, at de lovgivningsmæssige foranstaltninger havde stigmatiseret og kriminaliseret aktiviteter i civilsamfundet, som burde anses for fuldt lovlige i et demokratisk samfund, at de havde en fortsat afskrækkende effekt på NGO'er, og at nogle af lovbestemmelserne var usædvanligt vage og vilkårlige og ikke blev gennemført i praksis;
CC. der henviser til, at FN's særlige rapportør om migranters menneskerettigheder i sin rapport af 11.
maj 2020 efter et besøg i Ungarn den 10.-17. juli 2019 bemærkede, at civilsamfundsorganisationer, som arbejdede med migranters rettigheder i Ungarn, havde oplevet mange forhindringer i forbindelse med udførelsen af deres lovlige og vigtige arbejde som følge af lovgivningsmæssige ændringer, finansielle restriktioner og andre operationelle og praktiske foranstaltninger truffet af de relevante myndigheder; der henviser til, at FN's særlige rapportør også bemærkede, at en række civilsamfundsorganisationer var blevet udsat for smædekampagner, som i nogle tilfælde var blevet efterfulgt af administrative eller strafferetlige undersøgelser;
Retten til ligebehandling, herunder LGBTIQ-rettigheder
CD. der henviser til, at Kommissionen den 13. juli 2022 i landekapitlet om Ungarn i rapporten om retsstatssituationen 2022 anførte, at den ungarske kommissær for grundlæggende rettigheder havde fået flere beføjelser, men at hans akkreditering blev nedgraderet som følge af bekymringer vedrørende hans uafhængighed; der henviser til, at Den Globale Alliance af Nationale Menneskerettighedsinstitutioner i rapporten og henstillingerne fra den virtuelle samling i dens Underudvalg for Akkreditering, som blev afholdt den 14.-25. marts 2022, anbefalede, at kommissæren for grundlæggende rettigheder blev nedgraderet til B-status, eftersom underudvalget ikke havde modtaget den skriftlige dokumentation, der var nødvendig for at godtgøre, at kommissæren reelt udøvede sit mandat i relation til udsatte grupper som f.eks. etniske mindretal, LGBTIQ-personer, menneskerettighedsforkæmpere, flygtninge og migranter eller i relation til vigtige menneskerettighedsspørgsmål som f.eks.
mediepluralisme, civilsamfundsmæssigt råderum og domstolenes uafhængighed; der henviser til, at underudvalget var af den opfattelse, at kommissæren agerede på en måde, som i alvorlig grad bragte overholdelsen af Parisprincipperne om kriterierne for standarder for nationale menneskerettighedsinstitutioner i fare; der henviser til, at underudvalget også bemærkede problemer i forbindelse med udvælgelses- og udnævnelsesprocessen og med samarbejdet med civilsamfundsorganisationer og menneskerettig­ hedsforkæmpere;